Datum: 1. 9. 2022

Sporočilo za javnost

**Štipenditorji morajo skladu poročati o podeljenih štipendijah za šolsko oziroma študijsko leto 2022/2023**

**Vsi štipenditorji v Sloveniji, ki podeljujejo štipendije po drugih predpisih in ne po Zakonu o štipendiranju, morajo skladu vsako leto redno poročati o vseh štipendijah, ki jih izplačujejo. Zakonski rok za poročanje za šolsko oziroma študijsko leto 2022/2023 je najkasneje do 31. decembra 2022.**

Na podlagi Zakona o štipendiranju (ZŠtip-1) morajo vsi štipenditorji prek posebne aplikacije za poročanje z vsakim novim šolskim oziroma študijskim letom skladu redno poročati o vseh štipendijah, ki jih izplačujejo v tekočem šolskem oziroma študijskem letu, ne glede na to, kdaj so prvič podelili posamezno štipendijo.

Poročati morajo podjetja, podjetniki, občine, izobraževalne ustanove, fundacije, društva in vse druge pravne osebe, ki imajo v šolskem oziroma študijskem letu 2022/2023 vsaj enega štipendista.

**Poročanje se izvaja preko** [**spletne aplikacije**](https://emddsz.gov.si/iscsd_mp/app)**. Za dostop je potreben certifikat, vezan na pravno osebo.**

Rok za poročanje za šolsko oziroma študijsko leto 2022/2023 je **31. 12. 2022**. Ob tem prosimo štipenditorje, ki imajo štipendiste znane že pred decembrom, da poročajo že prej.

Več informacij je na voljo na [spletni strani sklada](https://www.srips-rs.si/stipendije/porocanje).

Štipenditorji se za dodatne informacije lahko obrnejo na nas po telefonu 01 43 45 882 ali po e-pošti [porocanje@sklad-kadri.si](file://fs/dokumenti/SEKTORJI/Oddelek%20za%20analize%20in%20odnose%20z%20javnostmi/1.NOVINARJI/Sporo%C4%8Dila%20za%20javnost/2017/porocanje%40sklad-kadri.si).

S prijaznimi pozdravi,

Javni štipendijski, razvojni, invalidski in preživninski sklad Republike Slovenije